**Eiropas Savienības kohēzijas politikas programmas 2021. – 2027. gadam 4.2.4. specifiskā atbalsta mērķa “Veicināt mūžizglītību, jo īpaši piedāvājot elastīgas prasmju pilnveides un pārkvalifikācijas iespējas visiem, ņemot vērā uzņēmējdarbības un digitālās prasmes, labāk prognozējot pārmaiņas un vajadzību pēc jaunām prasmēm, pamatojoties uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.1. pasākuma “Atbalsts nozaru vajadzībās balstītai pieaugušo izglītībai” (turpmāk – pasākums)**

 **pirmās projektu iesniegumu atlases kārtas nolikums**

|  |  |
| --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2024. gada 25. jūnija noteikumi Nr. 413 “Eiropas Savienības kohēzijas politikas programmas 2021. – 2027. gadam 4.2. prioritārā virziena “Izglītība, prasmes un mūžizglītība” 4.2.4. specifiskā atbalsta mērķa “Veicināt mūžizglītību, jo īpaši piedāvājot elastīgas prasmju pilnveides un pārkvalifikācijas iespējas visiem, ņemot vērā uzņēmējdarbības un digitālās prasmes, labāk prognozējot pārmaiņas un vajadzību pēc jaunām prasmēm, pamatojoties uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.1. pasākuma “Atbalsts nozaru vajadzībās balstītai pieaugušo izglītībai” pirmās kārtas īstenošanas noteikumi” (turpmāk – SAM MK noteikumi). |
| Finanšu nosacījumi | Pasākuma pirmās kārtas ietvaros plānotais kopējais attiecināmais finansējums ir 14 508 130 *euro* (tostarp elastības finansējums – 2 289 021 *euro*), tai skaitā Eiropas Sociālā fonda Plus (turpmāk – ESF+) finansējums – 12 331 910 *euro* (tostarp elastības finansējums – 1 945 668 *euro*) un valsts budžeta līdzfinansējums – 2 176 220 *euro* (tostarp elastības finansējums – 343 353 *euro*).Pasākuma pirmās kārtas īstenošanai pieejamo kopējo finansējumu plāno ne vairāk kā 12 219 109 *euro* apmērā, tai skaitā ESF+ finansējumu – 10 386 242 *euro* apmērā un valsts budžeta līdzfinansējumu – 1 832 867 *euro* apmērā. Vienam projekta iesniegumam pasākuma pirmajā kārtā pieejamais minimālais finansējums ir 500 000 *euro* (tai skaitā ESF+ finansējums – 425 000 *euro* un valsts budžeta līdzfinansējums – 75 000 *euro*), savukārt maksimālais finansējums ir 939 931 *euro* (tai skaitā ESF+  finansējums – 798 941 *euro* un valsts budžeta līdzfinansējums – 140 990 *euro*).Atbalsta intensitāte:1. projekta iesniedzēja informatīvo pasākumu un projekta vadības izmaksu segšanai 100 % apmērā, nepārsniedzot SAM MK noteikumu 25. un 28. punktā noteiktos ierobežojumus;
2. gala labuma guvēja izmaksām, tiek aprēķināta atbilstoši SAM MK noteikumu 54. punktā noteiktajam:
* sīkajiem (mikro) un mazajiem komersantiem – 70 %;
* vidējiem komersantiem – 60 %;
* lielajiem komersantiem – 50 %.

Maksimālais ESF+ finansējuma apmērs nepārsniedz 85% no projekta kopējā attiecināmā publiskā finansējuma un nacionālais līdzfinansējums nav mazāks par 15% no projektam plānotā kopējā attiecināmā publiskā finansējuma.Pasākuma pirmās kārtas ietvaros projekta iesniedzējam atbalsts tiek sniegts granta veidā, bet gala labuma guvējam – nefinanšu atbalsta veidā (atbalsta apmērs pirms atbalsta piešķiršanas finanšu izteiksmē tiek izteikts līdzvērtīgi grantam).Projekta iesniedzēja izmaksas attiecināmas no brīža, kad projekta iesniedzējs iesniedzis projekta iesniegumu Kohēzijas politikas fondu vadības informācijas sistēmā (turpmāk – Projektu portāls). Gala labuma guvēja izmaksas attiecināmas no brīža, kad gala labuma guvējs iesniedzis pieteikumu projekta iesniedzējam. |
| Komercdarbības atbalsta veidi | Komisijas 2023. gada 13. decembra Regulu (ES) 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam |
| Projektu iesniegumu atlases īstenošanas veids | Atklāta projektu iesniegumu atlase  |
| Projekta iesnieguma iesniegšanas termiņš | No 2024. gada 14. augusta | līdz 2024. gada 14. oktobrim. |

1. Prasības projekta iesniedzējam
2. [Projekta iesniedzējs ir biedrība, kura atbilst SAM MK noteikumu 13. punktā noteiktajiem nosacījumiem](http://likumi.lv/doc.php?id=259739).
3. Projekta iesniedzējs var iesniegt tikai vienu projekta iesniegumu kādā no SAM MK noteikumu 1.pielikumā minētajām nozarēm vai apakšnozarēm.
4. Atbalstāmās darbības un izmaksas
5. Pasākuma pirmās kārtas ietvaros ir atbalstāmas darbības, kas noteiktas SAM MK noteikumu 18. punktā.
6. Projekta iesniegumā plāno izmaksas atbilstoši SAM MK noteikumu 21., 22., 23. un 27. punktam, ievērojot SAM MK noteikumu 24., 25., 28. punktu nosacījumus.
7. Projektu īsteno saskaņā ar līgumu par projekta īstenošanu, bet ne ilgāk kā līdz 2029. gada31. decembrim.
8. Izmaksu plānošanā jāņem vērā:
	1. 2023. gada 25. septembra vadlīnijas Nr. 1.2.  “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā”, kas pieejamas ES fondu tīmekļa vietnē – [*https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda*](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda);
	2. 2024. gada 2. aprīļa vadlīnijas Nr. 4.2. “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” īstenošanai” un Eiropas Savienības kohēzijas politikas programmas 2021.–2027. gadam īstenošanai”, kas pieejamas ES fondu tīmekļa vietnē – [*https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-standarta-likmes-aprekina-un-piemerosanas-metodika-iekszemes-komandejumu-izmaksam-darbibas-programmas-izaugsme-un-nodarbinatiba-un-eiropas-savienibas-kohezijas-politikas-programmas-2021-2027-gadam-istenosanai*](https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-standarta-likmes-aprekina-un-piemerosanas-metodika-iekszemes-komandejumu-izmaksam-darbibas-programmas-izaugsme-un-nodarbinatiba-un-eiropas-savienibas-kohezijas-politikas-programmas-2021-2027-gadam-istenosanai);
	3. normatīvie akti par kārtību, kādā atlīdzināmi ar komandējumiem un darbinieku darba braucieniem saistītie izdevumi.
9. Projektu iesniegumu noformēšanas un iesniegšanas kārtība
10. Projekta iesniegumu Projektu portālā [*https://projekti.cfla.gov.lv*/](https://projekti.cfla.gov.lv/):
	1. juridiska persona, kura nav Projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē [*https://www.cfla.gov.lv/lv/par-e-vidi*](https://www.cfla.gov.lv/lv/par-e-vidi)norādītajam;
	2. ja juridiskai personai, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē [*https://www.cfla.gov.lv/lv/par-e-vidi*](https://www.cfla.gov.lv/lv/par-e-vidi)norādītajam.
11. Projektu portālā aizpilda projekta iesnieguma datu laukus un pievieno šādus dokumentus:
	1. projekta attiecināmo izmaksu apmēra aprēķina atšifrējumu un/vai skaidrojumu un norādīto izmaksu apmēru pamatojošos dokumentus (ja tādi ir) – t.i.:
		1. darba vietu aprīkojuma iegādes un komandējumu izmaksām – izmaksu aprēķina atšifrējumu un skaidrojumu;
		2. informatīvo pasākumu, komunikācijas un vizuālās identitātes pasākumu un darba devēju izmaksām – izmaksu aprēķina atšifrējumu un/vai skaidrojumu un pamatojošos dokumentus (informāciju var pamatot ar, piemēram, publiski pieejamu informāciju par preču vai pakalpojumu izmaksām, provizorisku tirgus izpēti[[1]](#footnote-2), noslēgtiem nodomu protokoliem vai līgumiem (ja attiecināms), pieredzi līdzīgos projektos u.c. informāciju);
	2. iekšējo kārtību komercdarbības atbalsta piešķiršanai darba devējam, tai skaitā paredzot nosacījumu, ka atbalsts prioritāri tiek piešķirts reģionos ar zemāku iekšzemes kopproduktu, un ietverot šādus komercdarbības atbalsta piešķiršanas nosacījumus:
		1. *de minimis* atbalsts tiek sniegts atbalstāmajām nozarēm un darbībām, kas nav minētas MK noteikumu 58. punktā, un, ja darba devējs, kuram piemēro *de minimis* atbalstu, darbojas vienlaikus gan atbalstāmajās, gan neatbalstāmajās nozarēs, darba devējs nodrošina šo nozaru darbību un finanšu plūsmu skaidru nošķiršanu no tām darbībām, kurām piešķirts *de minimis* atbalsts, nodrošinot, ka darbības neatbalstāmajās nozarēs negūst labumu no piešķirtā atbalsta;
		2. vienam *de minimis* atbalsta saņēmējam *de minimis* atbalsta apmērs kopā ar iepriekšējos trijos gados no atbalsta piešķiršanas dienas pieškirto *de minimis* atbalstu viena vienota uzņēmuma līmenī nepārsniedz Komisijas regulas Nr. 2023/2831 3. panta 2. punktā noteikto maksimālo *de minimis* atbalsta apmēru;
		3. *de minimis* atbalsts tiek piešķirts, ievērojot normatīvos aktus par šā atbalsta uzskaites un piešķiršanas kārtību:
			1. darba devējam ir izveidota un projekta iesniedzējam pieejama *de minimis* atbalsta veidlapa;
			2. darba devēja *de minimis* atbalsta veidlapā norādītā informācija atbilst “Lursoft” datu bāzē, Uzņēmumu reģistra datu bāzē, VID saimnieciskās darbības veicēju datu bāzē, *de minimis* atbalsta uzskaites sistēmā un citur publiski pieejamajai informācijai;
			3. pievienota darba devēja deklarācija par komercsabiedrības atbilstību mazajai (sīkajai) vai vidējai komercsabiedrībai (Ministru kabineta 2014. gada 16. decembra noteikumi Nr. 776 “Kārtība, kādā komercsabiedrības deklarē savu atbilstību mazās (sīkās) un vidējās komercsabiedrības statusam” 1. pielikums un 2. pielikums);
			4. darba devējs ir apliecinājis, ka projekta pieteikumā, t.sk. uzskaites veidlapā, norādītā informācija ir pilnīga un patiesa;
	3. *De minimis* atbalsta uzskaites sistēmā sagatavoto veidlapu par sniedzamo informāciju *de minimis*  atbalsta uzskaitei un piešķiršanai vai projekta iesniegumā norāda *de minimis* atbalsta uzskaites sistēmā izveidotās un apstiprinātās projekta iesniedzēja veidlapas identifikācijas numuru;
	4. projekta iesniedzēja biedru sarakstu atbilstoši SAM MK noteikumu 13.3. un 13.4. apakšpunktā noteiktajam (projektu iesniegumu atlases nolikuma (turpmāk – nolikums) 3. pielikums);
	5. informāciju par projekta iesniedzēja pieredzi prasmju pilnveides projektu un nozares speciālistu kompetenču celšanas pasākumu īstenošanā, atbilstoši SAM MK noteikumu 13.7. noteiktajam (nolikuma 4. pielikums);
	6. finansējuma pieejamību apliecinoši dokumenti, piemēram, plānotā finanšu plūsma (ja attiecināms).
12. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
13. Lai nodrošinātu kvalitatīvu projekta iesnieguma aizpildīšanu, izmanto projekta iesnieguma aizpildīšanas metodiku (nolikuma 1. pielikums)*.*
14. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
15. Projekta iesniegumā summas norāda *euro* ar precizitāti līdz diviem cipariem aiz komata.
16. **Projekta iesniegumu iesniedz līdz projektu iesniegumu iesniegšanas beigu termiņam**.
17. Ja projekta iesniegums iesniegts pēc projektu iesniegumu iesniegšanas beigu datuma, tas netiek vērtēts. Centrālā finanšu un līgumu aģentūra (turpmāk – sadarbības iestāde) par to informē projekta iesniedzēju.
18. Projekta iesniedzējam pēc projekta iesnieguma iesniegšanas sadarbības iestādē, tiek nosūtīts Projektu portāla automātiski sagatavots e-pasts par projekta iesnieguma iesniegšanu.
19. Projektu iesniegumu vērtēšanas kārtība
20. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021. – 2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2018/1046[[2]](#footnote-3) 61. pantā noteikto.
21. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
22. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
23. Vērtēšanas komisija pēc projektu iesniegumu iesniegšanas termiņa beigām vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 2. pielikums) un Projektu portālā aizpildot projekta iesnieguma vērtēšanas veidlapu.
24. Pirms šī nolikuma 19. punktā noteiktās vērtēšanas uzsākšanas komisija pārbauda projekta iesniedzēja atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[3]](#footnote-4) noteikto kārtību, un veic projekta iesniedzēja pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu.
25. Vērtēšanas komisijas locekļi projektu iesniegumu vērtēšanā piedalās šādā apjomā:
	1. vienotie kritēriji (vērtē visi balsstiesīgie vērtēšanas komisijas locekļi);
	2. vienotie izvēles kritēriji (vērtē visi balsstiesīgie vērtēšanas komisijas locekļi);
	3. specifiskie atbilstības kritēriji (vērtē visi balsstiesīgie vērtēšanas komisijas locekļi);
	4. kvalitātes kritēriji (vērtē visi balsstiesīgie vērtēšanas komisijas locekļi).
26. Ja projektu iesniegumos pieprasītais finansējums ir lielāks nekā pasākuma pirmajā atlases kārtā pieejamais finansējums:
	1. atbilstību projektu iesniegumu vērtēšanas kritērijiem vērtē šādā secībā (informāciju par kritērijiem sk. atlases nolikuma 2. pielikumā):
		1. sākot vērtēšanu, vispirms vērtē projekta iesnieguma atbilstību kvalitātes kritērijiem Nr. 4.1., Nr. 4.2. un Nr. 4.3., ja projekta iesniegums nesaņem vismaz minimālo punktu skaitu kvalitātes kritērijos Nr. 4.1., Nr. 4.2. un Nr. 4.3., tā vērtēšanu neturpina, vērtēšanas veidlapā pārējiem kritērijiem norādot “Netiek vērtēts” un papildinot ar paskaidrojumu, kāpēc netiek vērtēts;
		2. ja projekta iesniegums saņem vismaz minimālo punktu skaitu kvalitātes kritērijos Nr. 4.1., Nr. 4.2. un Nr. 4.3., tad turpina vērtēt projekta iesnieguma atbilstību kvalitātes kritērijiem Nr. 4.4.;
	2. pēc projektu iesniegumu izvērtēšanas atbilstoši kvalitātes kritērijiem, lai noteiktu, kuru projektu īstenošanai finansējums ir pietiekams, vērtēšanas komisija visus projektu iesniegumus, kuri kvalitātes kritērijos ir sasnieguši minimālo nepieciešamo kopējo punktu skaitu – vismaz 23 punktus, sarindo prioritārā secībā atbilstoši saņemtajiem punktiem kvalitātes kritērijos, sākot ar augstāko punktu skaitu:
		1. sākotnēji katrā nozarē vai apakšnozarē apstiprina vismaz vienu projekta iesniegumu, kas saņēmis augstāko punktu skaitu;
		2. ja kādā nozarē iesniegti vairāki projektu iesniegumi, tad pēc pirmā nozares projekta iesnieguma apstiprināšanas iespējams apstiprināt vēl vienu nozares projekta iesniegumu ar otru augstāko punktu skaitu katrā nozarē;

22.2.3. ja vairākiem vienas nozares projektu iesniegumiem piešķirto punktu skaits kopsummā ir vienāds, tad tie tiek secīgi rindoti, vispirms atlasot projektu iesniegumus, kam ir lielāks eksporta apmērs. Secīgi, ja tiek konstatēti vienādi eksporta rādītāja apmēri, tad tiek atbalstīts projekta iesniegums, kam ir augstāks apgrozījuma rādītājs. Savukārt gadījumā, ja tiek konstatēts vienāds arī apgrozījuma rādītājs, tiek atbalstīts projekta iesniedzējs, kura iepriekš īstenoto projektu attiecināmo izmaksu kopsumma ir lielāka;

22.2.4. gadījumā, ja vairākās nozarēs ir iesniegts vairāk kā viens projekta iesniegums, tad nozares, kurā apstiprināms otrs projekta iesniegums, tiek noteiktas šādā prioritārā kārtībā:

22.2.4.1. apstrādes rūpniecībā;

22.2.4.2. informācijas un komunikācijas tehnoloģijas;

22.2.4.3. profesionālie, zinātniskie un tehniskie pakalpojumi;

22.2.4.4. energoapgāde un telekomunikācija;

22.2.4.5. izmitināšanas un ēdināšanas pakalpojumi;

22.2.4.6. finanšu un apdrošināšanas darbības.

1. Atbalstāmo projektu iesniegumu skaits katrā nozarē ir ne vairāk kā divi.
2. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
3. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.
4. Lēmuma pieņemšanas un paziņošanas kārtība
5. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
6. Lēmumu sadarbības iestāde pieņem 3 mēnešu laikā pēc projektu iesniegumu iesniegšanas beigu datuma.
7. Pirms nolikuma 26.1. apakšpunktā noteiktā lēmuma pieņemšanas vai 32.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[4]](#footnote-5) noteikto kārtību, un veic projekta iesniedzēja pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 32.1. apakšpunktā noteiktā atzinuma izdošanas projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 24. punktā noteiktā atzinuma.
8. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
	1. uz projekta iesniedzēju nav attiecināms neviens no Likuma 22. pantā minētajiem izslēgšanas noteikumiem;
	2. projekta iesniedzējam un ar to saistītajām, Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums atbilst projektu iesniegumu vērtēšanas kritērijiem;
	4. SAM projektu iesniegumu atlases pirmās kārtas ietvaros ir pieejams finansējums projekta īstenošanai.
9. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
10. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
	1. uz projekta iesniedzēju attiecas vismaz viens no Likuma 22. pantā minētajiem izslēgšanas noteikumiem;
	2. projekta iesniegums neatbilst projektu iesniegumu vērtēšanas kritērijiem un nepilnības novēršana saskaņā ar Likuma 24. panta ceturto daļu ietekmētu projekta iesniegumu pēc būtības;
	3. SAM projektu iesniegumu atlases pirmās kārtas ietvaros nav pieejams finansējums projekta īstenošanai;
	4. projekta iesniedzējs ir radījis mākslīgus apstākļus vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tam labvēlīgu lēmumu;
	5. attiecībā uz šo projekta iesniedzēju, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
11. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
	1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
12. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma slēgšanas procesu.
13. Sadarbības iestāde vienlaicīgi paziņo lēmumus par projektu iesniegumu apstiprināšanu, apstiprināšanu ar nosacījumu un noraidīšanu šī nolikuma 31.3. apakšpunktā noteiktajā gadījumā. Sadarbības iestāde var negaidīt visu projektu iesniegumu vērtēšanas rezultātus un paziņot projekta iesniedzējam lēmumu atsevišķi, ja tiek pieņemts lēmums par projekta iesnieguma noraidīšanu, izņemot šī nolikuma 31.3. apakšpunktā noteiktajā gadījumā.
14. Sadarbības iestādei ir tiesības, ievērojot šajā nolikumā noteiktās prasības, apstiprināt ar nosacījumu vai apstiprināt projekta iesniegumu, kurš atbilstoši nolikuma 22. punktā noteiktajai projektu iesniegumu rindošanas prioritārajai secībai ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. Sadarbības iestāde projekta iesniedzējam nosūta vēstuli ar lūgumu apliecināt gatavību īstenot projektu. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu, sadarbības iestāde atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu. Ja finansējums projektu iesniegumu apstiprināšanai ir pietiekams, minētā kārtība var tikt piemērota attiecībā uz vairākiem projektu iesniedzējiem vienlaicīgi, kuru projektu iesniegumi tika noraidīti nepietiekama finansējuma dēļ.
15. Ja pēc tam, kad par visiem atlasē saņemtajiem projektu iesniegumiem ir pieņemti šī nolikuma 26. punktā noteiktie lēmumi un 32. punktā noteiktie atzinumi (ja attiecināms), finansējums nav pietiekams, lai pieprasītā finansējuma apmērā finansētu projekta iesniegumu, kurš pēc projektu iesniegumu sarindošanas prioritārā secībā ir nākamais visvairāk punktu ieguvušais, taču finansējums ir pietiekams, lai finansētu šo projektu par samazinātu finansējumu, sadarbības iestāde šī projekta iesniedzējam nosūta vēstuli ar lūgumu apliecināt gatavību īstenot projektu par atlikušo finansējumu.
16. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu par samazinātu finansējumu un sadarbības iestāde ir konstatējusi, ka projekta iesnieguma atbilstība vērtēšanas kritērijiem joprojām ir nodrošināta, sadarbības iestāde pieņem lēmumu par tiesiski negatīvā administratīvā akta atcelšanu un par projekta iesnieguma apstiprināšanu vai apstiprināšanu ar nosacījumu.
17. Ja projekta iesniedzējs neapliecina gatavību īstenot projektu, šī kārtība var tikt piemērota attiecībā uz vairākiem projektu iesniedzējiem, ievērojot projektu iesniegumu sarindošanas prioritāro secību.
18. Informāciju par apstiprinātajiem projektu iesniegumiem publicē tīmekļa vietnē [*www.esfondi.lv*](http://www.esfondi.lv)*.*
19. Papildu informācija
20. Jautājumus par projekta iesnieguma sagatavošanu un iesniegšanu lūdzam:
	1. sūtīt uz tīmekļa vietnē [*https://www.cfla.gov.lv/lv/4-2-4-1-k-1*](https://www.cfla.gov.lv/lv/4-2-4-1-k-1) norādītās kontaktpersonas elektroniskā pasta adresi vai *pasts@cfla.gov.lv* vai
	2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
21. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas beigu termiņam.
22. Atbildes uz iesūtītajiem jautājumiem tiks nosūtītas elektroniski jautājuma uzdevējam.
23. Tehniskais atbalsts par projekta iesnieguma aizpildīšanu Projektu portāla e-vidē tiek sniegts sadarbības iestādes oficiālajā darba laikā, aizpildot sistēmas pieteikumu , rakstot uz *vis@cfla.gov.lv*vai zvanot uz +371 20003306.
24. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē [*https://www.cfla.gov.lv/lv/4-2-4-1-k-1*](https://www.cfla.gov.lv/lv/4-2-4-1-k-1).
25. Līguma par projekta īstenošanu projekta teksts līguma slēgšanas procesā var tikt precizēts atbilstoši projekta specifikai.
26. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
	3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

1. pielikums. Projekta iesnieguma aizpildīšanas metodika uz 36 lapām.

2. pielikums. Projektu iesniegumu vērtēšanas kritēriji un to piemērošanas metodika uz 29 lapām.

3. pielikums. Projekta iesniedzēja biedru sarakstu uz 1 lapas.

4.pielikums. Projekta iesniedzēja pieredzi prasmju pilnveides projektu un nozares speciālistu kompetenču celšanas pasākumu īstenošanā uz 1 lapas.

5. pielikums. Līguma par projekta īstenošanu projekts uz 17 lapām.

*D. Meiere-Auziņa, 28559534*

*diana.meiere-auzina@cfla.gov.lv*

1. Tirgus izpēte var notikt dažādos veidos, piemēram, izsūtot e-pastus potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-2)
2. Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 [↑](#footnote-ref-3)
3. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-4)
4. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021. – 2027. gada plānošanas periodā”. [↑](#footnote-ref-5)